ཚྭ་འདམ་འཁོར་རྒྱུག་དཔལ་འབྱོར་ཚོད་ལྟ་ཁུལ་རྒྱལ་ཡོངས་ཀྱི་དཔལ་འབྱོར་འཕེལ་རྒྱས་ཚོད་ལྟ་ཁུལ་དུ་བསྒྱུར་བར་སྐུལ་འདེད་གཏོང་བ་དང་།ལོ་ལྔ་ནས་ལོ་བཅུའི་དུས་ཚོད་སྤྱད་དེ་རྒྱལ་ཁབ་ཀྱི་འཁོར་རྒྱུག་དཔལ་འབྱོར་འཕེལ་རྒྱས་ཚོད་ལྟ་ཁུལ་འཛུགས་པར་བརྩོན་ལེན་བྱ་རྒྱུ་ནི་ང་ཚོས་ཏང་གི་ཚོགས་ཆེན་བཅུ་དགུ་པའི་སྐྱེ་ཁམས་དཔལ་ཡོན་སྒྲིག་སྲོལ་བཅོས་སྒྱུར་གྱི་འཐབ་ཇུས་མགྱོགས་སུ་གཏོང་བ་དང་སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་འཛུབ་སྟོན་གལ་ཆེན་གྱི་དགོངས་དོན་དོན་འཁྱོལ་བྱེད་པའི་བྱེད་ཐབས་གལ་ཆེན་ཡིན་ལ།ང་ཚོས་ཁུལ་ཡོངས་ཀྱི་ཐོན་ལས་ཆུ་ཚད་གོང་སྤེལ་དང་དཔལ་འབྱོར་གྲུབ་ཚུལ་ལེགས་སྒྲིགའཕེལ་རྒྱས་ཀྱི་ཐབས་ལམ་གསར་བསྒྱུར་བྱེད་པའི་ལྡོག་མེད་ཀྱི་འགྲོ་ལམ་ཡིན།ཞེས་འཐུས་མི་ཝུན་གོ་ཏུང་གིས་གསུངས་པ་དང་།ཁོང་གིས་ཐོག་མར་འཁོར་རྒྱུག་དཔལ་འབྱོར་འཕེལ་རྒྱས་ཀྱི་སྤུས་ཚད་མཐོར་འདེགས་དང་རིམ་སྤར་ལ་སྐུལ་འདེད་བྱ་དགོས།བློ་བརྟན་འགྱུར་མེད་ཀྱིས་འཁོར་རྒྱུག་དཔལ་འབྱོར་གསར་སྐྲུན་ལ་སྐུལ་འདེད་བྱེད་པ་དང་།ཚྭ་མཚེའུ་རྫས་འགྱུར་བཟོ་ལས་དང་སྣུམ་རླངས་རྫས་འགྱུར་བཟོ་ལས།རྡོ་སོལ་རྫས་འགྱུར་བཟོ་ལས།ལྩགས་རིགས་བཙོ་སྦྱོང་བཟོ་ལས་སོགས་སྲོལ་རྒྱུན་ཐོན་ལས་བཞིའི་བསྒྱུར་སྐྲུན་རིམ་སྤར་ལ་སྐུལ་འདེད་བྱེད་དགོས།ནུས་ཤུགས་ཡོད་རྒུས་རྒྱུ་ཆ་གསར་བ་དང་ནུས་ཁུངས་གསར་བ།ཁྱད་ལྡན་སྐྱེ་དངོས་སོགས་གསར་དར་ཐོན་ལས་འཕེལ་རྒྱས་སུ་གཏོང་བ་དང་།ཚན་རྩལ་འགག་སྒྲོལ་ལག་བསྟར་དང་ཐོན་ལས་ཀྱི་མུ་བསྲིངས་པ།ཁྱད་སྟོབས་ཐོན་ལས་འཕེལ་རྒྱས་སུ་གཏོང་བ།ཚྭ་འདམ་འཁོར་རྒྱུག་དཔལ་འབྱོར་གྱི་འཕེལ་རྒྱས་ཆུ་ཚད་མཐོར་འདེགས་སུ་གཏོང་དགོས།གཉིས་ནི་ཐོན་ཁུངས་ཕྱོགས་ཡོངས་ནས་འཁོར་རྒྱུག་བེད་སྤྱོད་བྱེད་པར་སྐུལ་འདེད་བྱ་དགོས།ཐོན་ལས་ཡོངས་ཀྱི་མུ་བསྲིངས་པའི་འཕེལ་རྒྱས་ཀྱི་རིག་ལམ་རྒྱུན་འཁྱོངས་དང་གཤོང་སའི་ཐོན་ཁུངས་སྣ་ཚོགས་དང་ཐོན་སྐྱེད་རྒྱུ་ཆ་མཉམ་བསྲེས་བྱས་ཏེ།ཁུལ་ཁོངས་ནང་གི་འབྲེལ་ཡོད་ཐོན་ལས་ཀྱི་བརྒྱུད་རིམ་དང་ལག་རྩལ།བཟོ་རྩལ་གསར་སྐྲུན་སྐུལ་འདེད་བྱེད་པ་དང་།ཐོན་ལས་བར་གྱི་མཉམ་འབྲེལ་དང་ཐོན་ལས་བར་གྱི་མཐུན་འགྱུར།ཁུལ་ཁོངས་ཀྱི་ཐོན་ཁུངས་མཉམ་བསྲེས་ལ་སྐུལ་འདེད་བྱེད་པ་དང་།ཁུལ་ཁོངས་བར་དང་གོང་འོག་ཐོན་ལས་བར།ཁེ་ལས་བར་གྱི་འཁོར་རྒྱུག་སྦྲེལ་ཐག་འཐུས་ཚང་དུ་གཏོང་བ་དང་།ཐོན་ལས་ལྗང་མདོག་དང་ཕྱོགས་གཅིག་ཏུ་འཕེལ་བར་སྐུལ་འདེད་བྱེད་དགོས།གསུམ་ནི་འཁོར་རྒྱུག་དཔལ་འབྱོར་གྱིས་སྐྱེ་ཁམས་དཔལ་ཡོན་འཛུགས་སྐྲུན་ལ་རོགས་འདེགས་བྱ་དགོས།སྐྱེ་ཁམས་བྱེད་ནུས་ཁུལ་གྱི་འཆར་འགོད་བརྟན་སྲུང་བྱེད་པ་དང་།ཏན་ཏིག་གིས་སྐྱེ་ཁམས་ཁོར་ཡུག་ཕྱོགས་བསྡུས་བེད་སྤྱོད་དང་ཐོན་སྐྱེད་འཚོ་བའི་རྣམ་པ་ལྗང་མདོག་ཅན་དུ་བསྒྱུར་བར་སྐུལ་འདེད་བཏང་སྟེ།འཁོར་རྒྱུག་འཕེལ་རྒྱས་ཀྱི་འདུ་ཤེས་མི་སེམས་སུ་ཟུག་པར་བྱེད་དགོས།བཞི་ནི་ཁྱད་ལྡན་གནས་ལེགས་ཐོན་ལས་ཁྱུ་ཚོགས་སུ་འཕེལ་བར་སྐུལ་འདེད་བྱེད་དགོས།སྒོར་དུང་ཕྱུར་སྟོང་གི་རྒྱུ་ཆ་གསར་བའི་ཐོན་ལས་ཁྱུ་ཚོགས་དང་ཏུན་ཁྲི་སྟོང་གི་མ་བཅོས་རྡོ་སྣུམ་གསོག་འཇོག་དང་སྣུམ་རླངས་རྫས་འགྱུར་བཟོ་ལས་ཀྱི་ཐོན་ལས་ཁྱུ་ཚོགས་བསྐྲུན་དགོས་ཞེས་བསྟན།